***Bulvių,*** *skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2021 m. gegužės mėn., palyginti su 2020 m. atitinkamu laikotarpiu, supirkta 9,27 proc. daugiau, t. y. 2 977,856 t. Perdirbti skirtų bulvių supirkta 48,06 proc. (170,545 t) daugiau – 525,431 t.*

***Daržovių,*** *skirtų vartoti šviežias, 2021 m. gegužės mėn., palyginti su 2020 m. gegužės mėn., supirkta 0,50 proc. daugiau, t. y. 4 206,881 t.* ***Svogūnų*** *supirkimas padidėjo 2,06 karto (iki 578,097 t),* ***raudongūžių kopūstų*** *– 1,93 karto (iki 25,570 t),* ***morkų*** *– 60,01 proc. (iki 323,347 t). Tačiaukitų daržoviųsupirkimas sumažėjo:* ***burokėlių*** *– 31,47 proc. (iki 155,669 t),* ***salotų –*** *28,43 proc. (iki 57,472 t),* ***pomidorų –*** *17,78 proc. (iki 577,896 t),* ***agurkų*** *– 8,13 proc. (iki 2 050,563 t),* ***svogūnų laiškų*** *– 8,07 proc. (iki 37,606 t),* ***baltagūžių kopūstų*** *– 6,09 proc. (iki 370,345 t). Daugelio lauko daržovių atsargos augintojų saugyklose šiemet pasibaigė anksčiau nei praėjusiais metais, todėl jų jau buvo supirkta mažiau.*

***Pievagrybių****, skirtų vartoti šviežius, 2021 m. gegužės mėn., palyginti su 2020 m. atitinkamu laikotarpiu, supirkta 17,00 proc. daugiau (188,136 t).*

***Obuolių*** *dar buvo supirkta 761,397 t, kai prieš metus tik 79,584 t, nes dėl gero obuolių derliaus praėjusiais metais, jų atsargų užteko iki vasaros pradžios.* ***Braškių*** *derlius šiltnamiuose šiemet prasidėjo šiek tiek vėliau, todėl gegužės mėn. jų buvo supirkta 44,05 proc. mažiau (14,763 t).*

*Perdirbimo įmonėse 2021 m. gegužės mėn., palyginti su 2020 m. gegužės mėn.,* ***daržovių*** *supirkimas padidėjo 2,13 proc. (iki 2 540,384 t).* ***Svogūnų*** *buvo supirkta 2,23 karto daugiau (96,427 t),* ***morkų*** *– 32,88 proc. daugiau (145,646 t),* ***agurkų*** *– 26,73 proc. daugiau (4,589 t). Tačiau* ***įvairių kitų daržovių (salotų, rūgštynių ir kt.)*** *buvo supirkta 3 kartus mažiau (4,351 t),* ***baltagūžių kopūstų*** *– 5,28 proc. mažiau (38,260 t),* ***burokėlių*** *– 1,15 proc. mažiau (2 251,111 t). Dėl šalto pavasario žalumyninių daržovių derlius laukuose šiemet prasidėjo vėliau.*

*Šaltinis: ŽŪIKVC (LŽŪMPRIS)*